Walker Evans

**Walker Evans**  foi un fotógrafu d'Estaos Xuníos principalmente conocíu pol so trabayu pa la Farm Security Administration (FSA) documentando los efeutos de la Gran Depresión. Munchos de los sos trabayos tan en coleciones permanentes de museos y fueron oxetu de retrospectives n'instituciones como The Metropolitan Museum of Art o George Eastman House.

## Biografía
**Walker Evans** nació en Sant Louis, Missouri, fíu de Jessie y Walker, una familia acomodada. So padre yera direutor de publicidá. Pasó la so mocedá en Toledo, Chicago, y Nueva York. Acudió al The Loomis Institute y Mercersburg Academyanantes de graduase na Phillips Academy n'Andover, Massachusetts, en 1922. Estudió lliteratura fracesa a lo llargo d'un añu nel Williams College, pasando munchu tiempu na biblioteca de la escuela anantes d'abandonala. Depués pasó un añu en París en 1926, tornando a los Estaos Xuníos pa xunise al ambiente lliterariu y l'arte de vanguardia en Nueva York. John Cheever, Hart Crane, y Lincoln Kirstein fueron dellos de los sos amigos. Yra un emplegáu d'una firma corredora de bolsa en Wall Street dende 1927 hasta 1929.

Evans entamó la so carrera fotográfica en 1928, tiempu nel que vivía n'Ossining, Nueva York  Les sos influencies fueron Eugène Atget y August Sander.  En 1930, publicó tres fotografíes (Brooklyn Bridge) nel llibru de poesía * The Bridge * de Hart Crane. En 1931, tomó una riestra de fotos de cases victorianes de los alredores de Boston patrocináu por Lincoln Kirstein. En 1933, fotografió en Cuba pal editor de Carleton Beals 'The Crime of Cuba' ', fotografiando la revuelta contra'l dictador Gerardo Machado . En Cuba, Evans conoció brevemente a Ernest Hemingway.

## Fotografía na dómina de la Depresión
En 1935, Evans pasó dos meses trabayando nuna campaña fotográfica plazo fijado para la *Resettlement Administration* (RA) en Virxinia Occidental y Pennsylvania. Más seró entamaría a trabayar pa la Farm Security Administration (FSA), principalmente nel Sur de los Estaos Xuníos.

Nel veranu de 1936, cuando tovía trabayaba pa la FSA, él y l'escritor James Agee fueron enviados pola revista * [[Fortune (revista) | Fortune]] * ral concáu de Hale, Alabama, pa facer un reportaxe que, finalmente, la revista nun publicó. En 1941, con fotografíes d'Evans y textos d'Agee detallaron la estancia de los dos con tres families d'arrendatarios blancos del Sur d'Alabama nel tiempu de la Gran Depresión foi asoleyáu l'innovador ensayu *[[Let Us Now Praise Famous Men]]*. Esi rellatu detalláu de tres families campesines pinta un retratu conmovedor de la probitú rural. Notando una semeyanza col llibru de Beals, el críticu Janet Malcolm, nel so llibru de 1890, *Diana & Nikon: Essays on the Aesthetic of Photography*, señaló la contradición ente una especie de disonancia angustiada na prosa d'Agree y la tranquila y maxistral belleza de les fotografíaes d'aparceros d'Evans. 

Les tres families encabezaes por Bud Fields, Floyd Burroughs y Frank Tingle, vivíen en Hale Conty un pueblu d'Akron (Alabama), y los dueños de la tierra na que les families trabayaben dixeron qu'Evans y Agee yeren "axentes soviéticos ", aunque Allie Mae Burroughs, la muyer de Floyd, recordó nes entrevistes posteriores el so desacuerdu con esa información. Les fotografíes d'Evans de les families convirtiéronse n'iconos de la miseria del tiempu de la Depresión. En setiembre de 2005, * Fortune * revisitó'l condáu de Hale y a los descendientes de les tres families pa la so edición del 75 aniversariu. Charles Burroughs, que tenía cuatro años cuando Evans y Agee visitaron a la familia, taba "tovía enfadáu" con ellos por nun unviar una copia del llibru a la familia.

Evans continuó trabayando pa la FSA hasta 1938. Esi añu entamóse una exposición, *Walker Evans: American Photographs*, nel Muséu d'Arte Modernu de Nueva York. Esta foi la primer esposición nesti muséu dedicada a la obra d'un solu fotógrafu. El catálogu incluye un ensayu d'acompañamientu de Lincoln Kirstein, col qu'Evans ficiera amistá nos sos primeros tiempos en Nueva York.

En 1938, Evans tamién tomó les sos primeres semeyes nel metro de Nueva York con una cámara oculta nel abrigu, que seríen recoyíes en forma de llibru en 1966 baxo'l títulu *Many are Called*. En 1938 y 1939, Evans trabayó con Helen Levitt.

Evans, lo mesmo qu'otros fotógrafos como Henri Cartier-Bresson, nun avezaba a pasar tiempu nel cuartu escuru faciendo revelaos de los sos negativos. Sólo de manera informal supervisaba la realización de copies de la mayoría de les sos fotografíes, n'ocasiones sólo amestaba notes manuscrites a los negativos con instrucciones sobre dellos aspeutos del procesu d'impresión.

## Obra posterior
Evans yera un apasionáu llector y escritor, y en 1945 formó parte de la redación de la revista * [[Time(revista)|Time]]. Poco depués convirtióse n'editor de * Fortune *. Esi añu, convirtióse en profesor de fotografía na Facultá de Diseñu Gráficu na Escuela d'arte de la [[Universidá de Yale]].

Nunu de los sos últimos proyeutos fotográficos, Evans completó un portfolio en blanco y negro de *Brown Brothers Harriman* pa la publicación en "Partners in Banking", asoleyáu en 1968 pa celebrar el 150 aniversariu del bancu  En 1973 y 1974, tamién editó una llarga serie cola entós nueva cámara [[Polaroid Corporation|Polaroid]] SX-70, depués de que la edá y la mala salú-y ficiera abegoso trabayar con un equipu complexu.

En 1971, el Muséu d'Arte Modernu entamó una esposición del so trabajyu tituláu simplemente *Walker Evans''.

### Muerte y legáu
Evans morrió nel so llar en New Haven (Connecticut), en 1975.

En 1994, la herencia de Walker Evans foi entregada al Metropolitan Museum of Art de Nueva York. El Muséu Metropolitanu d'Arte ye l'únicu titular de los derechos d'autor de toles obres d'arte en tolos medios de Walker Evans. La única esceición ye un garapiellu d'aproximao 1.000 negativos depositaos na Biblioteca del Congresu que fueron producíos pa Resettlement Administration (RA) / Farm Security Administration (FSA).

## Referencies

## Enllaces esternos